19. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 113/466 της 6/22 Νοεμ. 1976 (ΦΕΚ Β΄ 1391) Περί επεκτάσεως της ασφαλίσεως του Ταμείου Επικουρικής Ασφαλίσεως υπαλλήλων Εμπορικών Καταστημάτων. Η ασφάλισις του Ταμείου Επικουρικής Ασφαλίσεως υπαλλήλων Εμπορικών Καταστημάτων επεκτείνεται από 1ης Ιαν. 1977 ως κάτωθι: α)Εις τας περιφερείας απασών των Πρωτευουσών Νομών ολοκλήρου της Επικρατείας, εις ας δεν είχε μέχρι σήμερον επεκταθή, ήτοι των πόλεων Κορίνθου, Ναυπλίου, Σπάρτης, Μεσολογγίου, Λεβαδείας, Καρπενησίου, Αμφίσσης, Άρτης, Πρεβέζης, Ηγουμενίτσης, Φλωρίνης, Καστοριάς, Γρεβενών, Εδέσσης, Κιλκίς, Πολυγύρου, Ερμουπόλεως, Ζακύνθου, Αργοστολίου, Λευκάδος, Ρόδου, Σάμου, Ρεθύμνου και Αγίου Νικολάου. β)Εις τας πόλεις της Επικρατείας, ων ο πληθυσμός είναι τουλάχιστον 10.000 κάτοικοι, συμφώνως τη απογραφή της 14.3.1971 ήτοι, Άργος, Αίγιον, Αμαλιάδα, Θήβας, Νάουσαν, Ορεστιάδα, Τύρναβον, Μέγαρα, Σαλαμίνα και Ελευσίνα. 